GiliGold/VAD_KnessetCorpus huggingface dataset:
שגית אפיק: בסעיף קטן (ב)(1) שעניינו יגיעה אישית, מ-63,360, במקום עשרה אחוזים – יבוא 11 אחוזים.
שגית אפיק: בפסקת משנה (2), במקום 14 אחוזים – יבוא 15 אחוזים.
שגית אפיק: בפסקה משנה (3), שעניינה 108,121 עד 168 אלף, במקום 21 אחוזים – יבוא 22 אחוזים.
שגית אפיק: בפסקת משנה (ד), נשארת הצעת הוועדה.
שגית אפיק: אנחנו בהסתייגויות.
שגית אפיק: יש לי הסתייגויות של הקבוצה.
יעקב ליצמן: 11 אחוזים אפשר אבל אי אפשר 1,3 אחוז?
יעקב ליצמן: מס הכנסה לא יודע חשבון?
שגית אפיק: מעל 600 אלף שקלים, אתם רוצים מדרגה נוספת של חמישים אחוזים.
עיסאווי פריג': אנחנו לא ממהרים.
עיסאווי פריג': אני שואל שאלה פשוטה.
עיסאווי פריג': בכל הגזרות, בכל הדיונים שניהלנו כאן ובמליאה, השיתו על העניים גזרות מכל כיוון וכיוון.
עיסאווי פריג': עכשיו באים ומשיתים עליו גזרות גם במדרגות המס.
עיסאווי פריג': תנו לבן אדם סוכריה פשוטה, למעמד הביניים, שמדרגות המס ישולמו על ידי העשירונים הגבוהים.
עיסאווי פריג': למה אתם מתעקשים וחוזרים על אותם דברים?
ניסן סלומינסקי: את זה עושה ההצעה שלנו.
עיסאווי פריג': לא, זה לא נכון.
עיסאווי פריג': המתווים שהצגנו בהסתייגויות משקפים אחרת.
עיסאווי פריג': יושב אתנו ידידנו משה אשר, מנהל רשות המסים.
יצחק כהן: מתי יהיו הצבעות על רביזיה?
שגית אפיק: יש הסתייגות של קבוצת חד"ש, במקום 32.5 אחוזים – יבוא 29 אחוזים.
שגית אפיק: במקום 35.5 אחוזים – יבוא.
שגית אפיק: אחוזים.
שגית אפיק: במקום 49.5 אחוזים – יבוא חמישים אחוזים.
שגית אפיק: במקום 11.5 אחוזים – יבוא שמונה אחוזים.
שגית אפיק: במקום 15.5 אחוזים – יבוא 12 אחוזים.
שגית אפיק: במקום 22.5 אחוזים – יבוא 19 אחוזים.
שגית אפיק: במקום 32.5 אחוזים – יבוא 29 אחוזים.
ניסן סלומינסקי: מישהו רוצה לנמק את ההסתייגות?
עיסאווי פריג': אני אנמק.
עיסאווי פריג': אמרנו ליושב ראש ועדת הכספים ולכל חברי הקואליציה, חברים, יש כמה נקודות חשובות לנו, בואו לקראתנו ונגמור את כל הסאגה הזאת ואת כל הסיפור הזה.
ראובן ריבלין: איזה נקודות?
עיסאווי פריג': אמרנו את הנקודות.
עיסאווי פריג': שאלתי ואני שואל שוב.
עיסאווי פריג': ליצמן, כשאתה היית יושב ראש ועדת הכספים, אני רוצה להבין, קדימה הייתה בשלטון והייתה גם באופוזיציה.
עיסאווי פריג': ספר לי בבקשה על החוויה שלך שחווית עת אישרת את התקציב הדו שנתי האחרון.
עיסאווי פריג': איך זה היה?
יצחק כהן: זה לא הוא.
יצחק כהן: זה גפני.
עיסאווי פריג': גפני, אתה היית יושב ראש ועדת הכספים כאשר קדימה הייתה באופוזיציה.
עיסאווי פריג': איך אישרת את התקציב?
עיסאווי פריג': מה עשית?
ניסן סלומינסקי: השעון מצפצף.
ניסן סלומינסקי: זה להסתייגות הבאה.
ניסן סלומינסקי: הצבעה ההצבעה לא התקבלה.
שגית אפיק: הסתייגות של חבר הכנסת ליצמן, בין 14 ל-22 אלף – להעלות את שיעורי המס ליחיד ב-1.3 אחוזים.
שגית אפיק: מ-22 אלף ומעלה – להעלות ב-2.3 אחוזים.
יעקב ליצמן: זה בעקבות ההצעה של מרב.
יעקב ליצמן: למעמד הביניים להוריד ולהעלות אצל העשירים.
מרב מיכאלי: ולהוסיף עוד מדרגה של מס יסף, מעל שמונים אלף שקלים.
יעקב ליצמן: אני לא יודע למה אתם נגד.
יעקב ליצמן: אגב, זה מוסיף לכם עוד יותר כסף.
שגית אפיק: מה ההצעה שלך?
מרב מיכאלי: להוסיף עוד אחוז.
שגית אפיק: שלושה אחוזים מעל 800 אלף.
יצחק כהן: זה לא קשור לסעיף.
יעקב ליצמן: זאת עוד הסתייגות.
שגית אפיק: הסתייגות נפרדת.
עיסאווי פריג': נקיים דיון.
יעקב ליצמן: ההסתייגות שלי היא 1,3 ו-2,3.
ניסן סלומינסקי: בין 14 ל-22 אלף רוצים שיהיה 1,4 דאו 1,3 במקום 1,5.
ניסן סלומינסקי: אחר כך יגדילו.
ניסן סלומינסקי: ערן, השאלה היא לא מה זה יוסיף.
ניסן סלומינסקי: זה לא יוסיף כלום.
ניסן סלומינסקי: אם זה מספיק להם, זה מספיק.
ניסן סלומינסקי: תסביר למה מבחינתך זה לא טוב.
ניסן סלומינסקי: אל תעשה את החשבון שלהם.
ניסן סלומינסקי: נכון שזה יוסיף עשרים שקלים ואז עשית את שלך, אבל זאת לא הנקודה.
<ערן יעקב: אני אחזור על דברים שכבר נאמרו גם על ידי שראל וגם על ידינו.
<ערן יעקב: להעלות את המס בעוד שלושה נקודות אחוז להכנסה הגבוהה מאוד, בעולם של גמישות לא מבוטלת, של ניוד לא מבוטל של אותם אנשים, של תכנונים לא מבוטלים, המשמעות היא ---
יעקב ליצמן: ולהעלות לעניים בחצי אחוז?
ניסן סלומינסקי: אם זה כך, אני לא אבקש מהם לענות.
יעקב ליצמן: סגור את הישיבה.
יעקב ליצמן: אתה עושה צחוק.
ניסן סלומינסקי: אתה יודע שבאמצע הסתייגות לא נותנים למישהו להסביר אלא מצביעים אבל אני בכל אופן ביקשתי ממנו להסביר.
ניסן סלומינסקי: תן לו לסיים את ההסבר.
<ערן יעקב: צריך לזכור שזה מעלה את המס על יחידים.
<ערן יעקב: אנחנו נהפוך למדינה מהגבוהות בעולם, אולי אפילו הגבוהה ביותר, בשיעורי מס.
<ערן יעקב: שיעורי המס יהיו מאוד גבוהים כי אם אתה מעלה את המדרגה האחרונה, נימצא ברף העליון ב-OECD במס על יחידים.
אראל מרגלית: כמה כסף יהיה אם הבקשה הזאת תאושר?
<ערן יעקב: מעט.
<ערן יעקב: המדרגה שבין 14 ל-22, מדובר ב-290 מיליון שקלים לכל אחוז.
<ערן יעקב: תחלק את הסכום ותראה.
<ערן יעקב: המדרגה האחרונה היא סביב ה-120 מיליון כל אחוז.
<ערן יעקב: אם אתה שם כל אחוז נוסף, זה 120 מיליון.
מרב מיכאלי: רק לשם הדיון, בהגינות, אולי נהיה בין הגבוהים ב-OECD אבל אנחנו גם המדינה עם אי השוויון הגדול ביותר ב-OECD כך שנראה לי שזה מתאזן.
<ערן יעקב: צריך לזכור שמדינת ישראל, בהשוואה בינלאומית, אפשר לומר שהיא כמעט הכי פרוגרסיבית בעולם במס על יחידים.
<ערן יעקב: זה נובע משיטת המס כשיש את נקודות הזיכוי, דבר שמביא לכך שחלק לא מבוטל מהאוכלוסייה לא מגיע לסף המס.
מרב מיכאלי: ועדיין, למרות זאת, העובדה היא שהפערים הם עצומים.
ניסן סלומינסקי: ליצמן ומרב, בואו נסכם שזה יעלה כך שבמקום אחוז וחצי – יהיה 1.4 אחוז.
ניסן סלומינסקי: את מה שחסר כאן הם יעלו בהמשך, אם הם ירצו, או שיספגו את זה.
ניסן סלומינסקי: אני לא יודע לומר מספרים.
ניסן סלומינסקי: מאפס עד 14 אלף – תוספת אחוז אחד.
ניסן סלומינסקי: מ-14 עד 22 אלף – תוספת של 1.4 אחוז.
ניסן סלומינסקי: מ-22 אלף ומעלה – תוספת של שני אחוזים או שהם יעלו ל-2.1 אחוזים, איך שהם ירצו.
עיסאווי פריג': זה לא מצטבר.
עיסאווי פריג': נכון?
יצחק כהן: גושים.
יצחק כהן: לא מצטברים.
יצחק כהן: נכון?
עיסאווי פריג': אמרת שכל אחוז מהווה 290 מיליון.
עיסאווי פריג': אתה מדבר על עשירית האחוז, על 29 מיליון.
שגית אפיק: מאפס עד 14 אלף שקלים - העלאה של אחוז אחד.
שגית אפיק: מ-14 אלף ועד 22 אלף – העלאה של 1.4 אחוז.
שגית אפיק: מ-22 אלף שקלים ומעלה – שני אחוזים או 2.1 אחוזים.
ניסן סלומינסקי: ערן, מה אתם רוצים?
ניסן סלומינסקי: שני אחוזים או 2.1 אחוזים?
ניסן סלומינסקי: 1.4 אחוז נשאר.
ניסן סלומינסקי: אתם רוצים להשאיר את זה על שני שקלים מעל 22 אלף שקלים?
<ערן יעקב: זה מ-14 ל-22 אלף.
ניסן סלומינסקי: מ-22 ומעלה היו שני אחוזים וכאן מציעים לך ---
יצחק כהן: לא, לא מציעים כלום.
יצחק כהן: הוא נימק למה אסור.
ניסן סלומינסקי: אפשר להשאיר את זה על שני אחוזים ואפשר לעשות את זה 2.1 אחוזים.
<ערן יעקב: אמרתי מה המשמעות לשים את זה במדרגה האחרונה.
ניסן סלומינסקי: אז נשאיר שני אחוזים במדרגה האחרונה.
<ערן יעקב: בסדר.
ניסן סלומינסקי: יורדים מכל ההסתייגויות ואפשר להצביע על זה?
ניסן סלומינסקי: על הסעיף הזה אפשר להצביע?
יצחק כהן: אפשר, כן.
ראובן ריבלין: זאת אומרת, המתווה שלך כפי שתוקן על ידי ליצמן ומרב.
ניסן סלומינסקי: בעתיד נמשיך באופן יותר שוטף?
יצחק כהן: אנחנו נאמנים לדרכנו.
שגית אפיק: אתם מוותרים גם על ההסתייגויות של מס יסף.
שגית אפיק: אני מורידה את כל ההסתייגויות?
יצחק כהן: זה סעיף העומד בפני עצמו.
ניסן סלומינסקי: אתם רוצים גם את זה?
ניסן סלומינסקי: אז בוא נחזור בחזרה.
יצחק כהן: אל תעשו טובות.
יצחק כהן: מה אתה לא מבין?
יצחק כהן: הולכים לדון שם על פשרות ואתה זורק אותנו.
ניסן סלומינסקי: מישהו זרק אתכם?
יצחק כהן: יצאת החוצה בזעם.
ניסן סלומינסקי: טוב, תמשיכו את ההסתייגויות.
ניסן סלומינסקי: אנחנו יורדים מהנושא של 1.4, אם אתה לא רוצה.
ניסן סלומינסקי: הלכנו לקראת זה.
יצחק כהן: לקראתנו?
יצחק כהן: מעמד הביניים, זה לקראתנו?
עיסאווי פריג': לקראת אזרחי מדינת ישראל.
ניסן סלומינסקי: אם מעמד הביניים זה מה שאכפת לך, מה אתה רוצה?
ניסן סלומינסקי: קיבלתי את ההצעה שלך.
יצחק כהן: אז תצביע עליה.
ניסן סלומינסקי: קיבלתי, אז למה אתם ממשיכים באותו נושא?
יצחק כהן: מה זה קשור?
ניסן סלומינסקי: הוספת את מס יסף.
יצחק כהן: מס יסף, זה משהו אחר.
ניסן סלומינסקי: על זה שאלנו.
ניסן סלומינסקי: אם אתה ממשיך במס יסף, אז לא עשינו כלום.
יצחק כהן: בסעיף הזה אנחנו אתך.
יצחק כהן: מקבלים את ההצעה שלך למרות שהיא לא כל כך.
ניסן סלומינסקי: זאת לא הצעה שלי.
ניסן סלומינסקי: זאת הצעה של ליצמן ומרב.
יצחק כהן: מקבלים אותה.
ניסן סלומינסקי: אין מס יסף עכשיו.
שגית אפיק: יורדים מיתר ההסתייגויות?
ראובן ריבלין: יתר ההסתייגויות לפרק הזה.
שגית אפיק: מס יסף נמצא בפרק הזה.
יצחק כהן: אפשר לבקש התייעצות סיעתית?
יצחק כהן: יורדים.
ניסן סלומינסקי: יורדים מהכול.
ניסן סלומינסקי: בואו נצביע על הפרק.
שגית אפיק: אתה יורד מכל ההסתייגויות בנושא העלאת שיעורי המס ליחיד.
שגית אפיק: אפשר להצביע על סעיף 40 פסקה (44) לפי ההצעה שנאמרה כאן, אפס עד 14 אלף – העלאה של אחוז אחד לעומת מה שיש היום.
שגית אפיק: 14 אלף עד 22 אלף – העלאה של 1,4 אחוזים.
שגית אפיק: מ-22 אלף ומעלה – העלאה של שני אחוזים.
יצחק כהן: ניצחון לאופוזיציה.
ניסן סלומינסקי: ניצחון לאופוזיציה, אנחנו מסכימים ואנחנו שמחים על זה.
מרב מיכאלי: אנחנו מודות לכם על שיתוף הפעולה.
ניסן סלומינסקי: גם אנחנו מודים לכם.
ניסן סלומינסקי: אני רוצה להגיד שההישג הוא לא רק 0.1 אלא כל הסעיף הזה הוא הישג של כל חברי הוועדה.
ניסן סלומינסקי: ההישג הוא בהסכמה ועכשיו בואו נמשיך.
שגית אפיק: אנחנו עוברים ל-י"ט, העלאת שיעורי המס על הימורים, הגרלות ופרסים.
יעקב ליצמן: האם מישהו יכול להסביר לי מה זה הימורים?
ניסן סלומינסקי: אני חושב שכאן אין הסתייגויות.
עיסאווי פריג': כך אנחנו פוגעים בספורט.
שגית אפיק: הסעיף קובע שהעלאת שיעור המס על הגרלות ופרסים יהיה שלושים אחוזים במקום 25 אחוזים.
שגית אפיק: ההסתייגויות הן להלן.
שגית אפיק: של חברת הכנסת סתיו שפיר.
ניסן סלומינסקי: אתה רוצה להגיש הסתייגות על ההגרלות?
יצחק כהן: להעלות משלושים לחמישים אחוזים.
יצחק כהן: אם אפשר לשמונים, להעלות לשמונים.
שגית אפיק: ההסתייגות אומרת שמי שהכנסתו היא פחות מחצי מיליון שקלים חדשים לשנה, המס שהוא יחויב בו על הגרלות יישאר בשיעור של 25 אחוזים.
שגית אפיק: הסתייגות של סתיו שפיר.
ניסן סלומינסקי: היא לא נמצאת.
יצחק כהן: אבל היא בקבוצה.
שגית אפיק: את ההסתייגות הזאת היא הגישה בנפרד.
שגית אפיק: הסתייגות של הקבוצה, להעלות לשישים אחוזים.
ניסן סלומינסקי: אתם נשארים בזה?
ניסן סלומינסקי: אנחנו מצביעים על קבלת ההסתייגות.
עיסאווי פריג': למה אתם לא מנמקים?
מיכל בירן: אני רוצה לנמק.
ניסן סלומינסקי: דקה וחצי.
מיכל בירן: באופן כללי אני כמובן נגד כל העניין הזה של הימורים כאשר בסופו של דבר אנשים מסכנים מוציאים חלק ניכר ממשכורתם עליהם, אבל אחרי שכבר הדבר הזה קיים וזה המצב ואנשים מבזבזים חלק ניכר ממשכורתם, עכשיו נשאלת השאלה מה קורה כשהם סוף סוף זוכים.
מיכל בירן: להתייחס אל אנשים מבוססים ומשכורתם גבוהה באותה מידה כמו אל מוכי הגורל – ושוב, אני נגד השיטה הזאת, אבל אם כבר קרה והם סוף סוף זכו – זה לא הגיוני.
ניסן סלומינסקי: את הסברת בדיוק ההיפך.
שגית אפיק: אתה סברת את ההסתייגות של סתיו שפיר?
ניסן סלומינסקי: הסברת בדיוק ההפך.
ניסן סלומינסקי: הם ביקשו להעלות.
עיסאווי פריג': היא הסבירה את ההסתייגות של סתיו שפיר.
עיסאווי פריג': הוא הסבירה את ההסתייגות נכון.
ניסן סלומינסקי: ההסתייגות של סתיו שפיר ירדה.
ניסן סלומינסקי: זאת הייתה הסתייגות יחיד והיא לא כאן.
מיכל בירן: את ההיגיון של מפלגת העבודה אני מכירה.
מיכל בירן: שמישהו אחר יסביר.
עיסאווי פריג': את דיברת נכון ולעניין.
ניסן סלומינסקי: מי בעד קבלת ההסתייגות של סתיו שפיר?
שגית אפיק: יש הסתייגות של הקבוצה.
עיסאווי פריג': אני אנמק את ההסתייגות של הקבוצה.
אחמד טיבי: אתה לא יכול לנמק כי אתה מתנגד להסתייגות.
עיסאווי פריג': חברים, משבר הספורט בארץ - הכול מגיע מההימורים – מחייב עוד כסף ומאיפה נביא את הכסף?
עיסאווי פריג': חייבים להביא כסף כדי לסבסד את ההתאחדות ואת הבריכה האולימפית שעוד לא מוכנה.
יצחק כהן: בטייבה.
עיסאווי פריג': את הבריכה האולימפית תקצבו בחמישים מיליון שקלים ואחרי עשר שנים גמרה בתשעים מיליון ובעוד שבוע יש מכביה והיא נפתחת בלי מזגן.
עיסאווי פריג': צריך לגייס כסף לטוטו כדי לממן את הפעילויות.
אחמד טיבי: זה לא הנימוק של ההסתייגות.
עיסאווי פריג': איך מגייסים כסף?
עיסאווי פריג': מטילים מס על הרווחים.
אחמד טיבי: עכשיו אני רוצה לנמק את ההסתייגות הזאת.
ניסן סלומינסקי: יש הנמקה אחת בלבד.
אחמד טיבי: אני לא מסכים.
אחמד טיבי: אני אומר משהו אחר.
עיסאווי פריג': אבל הוא לא דיבר.
עיסאווי פריג': אחמד הוא השייח' שלנו.
ניסן סלומינסקי: אחד הסביר.
אחמד טיבי: אבל הוא לא התייחס להסתייגות.
ניסן סלומינסקי: אולי יהיו עוד הסתייגות ותוכל אתה להסביר.
אחמד טיבי: אני רוצה לדבר על הנושא הזה.
אחמד טיבי: זה דיבור ענייני.
אחמד טיבי: אני רוצה להתנגד להסתייגות.
אחמד טיבי: ניסן, אני רוצה להפתיע אותך.
אחמד טיבי: אני מתנגד להסתייגות.
ניסן סלומינסקי: יש עוד הסתייגות.
ניסן סלומינסקי: עוד דקה תדבר.
ניסן סלומינסקי: מי בעד קבלת ההסתייגות הזאת?
אראל מרגלית: לפני שאני מצביע, אני רוצה לשמוע.
ניסן סלומינסקי: אבל יש הסתייגות נוספת.
ניסן סלומינסקי: הוא ידבר.
אחמד טיבי: אני נגד.
שגית אפיק: יש עוד הסתייגות לקבוצת בל"ד להפחית את שיעור המס על הגרלות ל-22 אחוזים.
ניסן סלומינסקי: אתה יכול להגיד מה שבא לך.
אחמד טיבי: אני חושב שההצעה להעלות את המס לשישים אחוזים היא הצעה מוגזמת.
אחמד טיבי: להלן – הקבוצה עשתה טעות כי נכון שזה מממן את אריאלה, אבל בכל זאת חלק מהרווחים הולכים, כמו שאמר עיסאווי פריג', לספורט, לתשתיות וכולי.
אחמד טיבי: נכון, לא באופן שוויוני, לא באופן פרופורציוני כפי שצריך, אבל זה מוגזם להטיל שישים אחוזים מס על הטוטו.
אחמד טיבי: לכן אני מבקש מהקבוצה לחזור בה ולבטל את הרביזיה.
אחמד טיבי: אני מודיע בשם הקבוצה שהרביזיה מבוטלת.
עיסאווי פריג': אני מבקש התייעצות סיעתית.
אחמד טיבי: מבוטלת, מבוטלת, מבוטלת.
ניסן סלומינסקי: גם ההסתייגות מבוטלת.
אחמד טיבי: ההסתייגות של שישים אחוזים.
ניסן סלומינסקי: לא, ההסתייגות בה דובר עכשיו.
אחמד טיבי: רק השישים אחוזים.
מיכל בירן: לפני שמחליטים, אני מבקשת התייעצות סיעתית.
ראובן ריבלין: ניסן, אם מתכוונים לשבת מחר, כדאי לקבוע שבשעה 2:00 לפנות בוקר נסיים.
ראובן ריבלין: יהיו אנשים שיאמרו שהם נרדמו ולכן לא הגיעו.
ניסן סלומינסקי: תלוי אם הם בקואליציה או באופוזיציה.
ניסן סלומינסקי: בקואליציה אסור שיקרה דבר כזה.
ראובן ריבלין: בטח שאסור, אבל זה יכול לקרות.
ראובן ריבלין: יש כאלה שהם בקואליציה ובכלל לא מטריד אותם אם הם כאן או לא.
ניסן סלומינסקי: אנחנו ממשיכים בנושא ההגרלות.
יעקב ליצמן: מרגע זה מתחיל נושא חדש.
יעקב ליצמן: אם אתם לא יודעים לפרגן לאופוזיציה בשום דבר, מרגע זה מתחיל כל נושא הוא נושא חדש והלילה אין תקציב.
ניסן סלומינסקי: תאמין לי שעושים השתדלות.
יעקב ליצמן: תקשיב לי טוב.
יעקב ליצמן: אני לוחמני.
יעקב ליצמן: לא יהיה תקציב כי על כל נושא אני הולך לומר נושא חדש.
ניסן סלומינסקי: אבל הנושאים הרגילים הם לא נושאים חדשים.
אלעזר שטרן: אבל ליצמן, פרגנו לכם.
אלעזר שטרן: 1.4 אחוז.
יעקב ליצמן: זה נקרא לפרגן?
אלעזר שטרן: זה מה שביקשת.
יעקב ליצמן: אל תגיד לי מה ביקשתי.
יעקב ליצמן: אני יודע בדיוק מה ביקשתי.
אלעזר שטרן: גם את זה.
משה גפני: אלעזר, אי אפשר להתייחס לאנשים שיושבים כאן כאל אוויר.
משה גפני: אם רוצים להתייחס לאנשים כאל אוויר, כל נושא יהיה נושא חדש.
יעקב ליצמן: מי שמבקש נושא חדש, חייבים להעביר את זה לוועדת הכנסת.
משה גפני: זה גם מה ששגית אמרה.
ניסן סלומינסקי: אנחנו באמצע הנושא של ההגרלות.
ניסן סלומינסקי: יש לנו עוד הסתייגויות?
שגית אפיק: צריך להצביע על ההסתייגות של בל"ד להוריד את זה ל-22 אחוזים.
ניסן סלומינסקי: מי בעד ההסתייגות של בל"ד?
שגית אפיק: אפשר להצביע על סעיף 40(45).
משה גפני: זה שונה מהכחול?
שגית אפיק: סעיף 40(45) לא שונה מהכחול.
שגית אפיק: זאת העלאה של שיעור המס על הימורים או הגרלות, שלושים אחוזים.
שגית אפיק: לא שונה מהכחול.
משה גפני: אי אפשר לטעון על זה נושא חדש.
שגית אפיק: אי אפשר להצביע על הסעיף כיוון שיש לו רביזיות.
שגית אפיק: לא הצבענו על הסעיף.
שגית אפיק: ביקשתם רביזיה.
שגית אפיק: נעבור ל-כ', פעולה חייבת בדיווח.
משה גפני: זה כמו הכחול?
ניסן סלומינסקי: הכול כמו הכחול.
שגית אפיק: אתם מסירים את הרביזיות על ההסתייגויות של שיעורי המס על הגרלות?
ניסן סלומינסקי: אנחנו מצביעים על הרביזיות.
שגית אפיק: אנחנו ברביזיות להעלאת שיעור מס החברות.
שגית אפיק: הרביזיה הראשונה היא ביחס להסתייגות לחזרה ל-25 אחוזים.
שגית אפיק: לבטל את ההעלאה של 25 אחוזים.
משה גפני: כמה מצביעים?
משה גפני: הצביעו חמישה.
משה גפני: עפר הצביע.
עפר שלח: אני לא הצבעתי.
עיסאווי פריג': עפר, הרמת את היד.
אחמד טיבי: תבטל הכול.
ראובן ריבלין: האמת היא שעפר אמר לי שהוא לא מסכים.
ראובן ריבלין: הוא אמר לי לא, ואתם חשבתם שהוא הצביע.
טמיר כהן: לא ספרנו אותו מראש.
אחמד טיבי: רוצים לראות את הסרט, האם התנהלה אותה שיטת הצבעה בעבר.
שגית אפיק: רביזיה על הסתייגות של הקבוצה, במקום הפניה לסעיפים.
שגית אפיק: העלאת מס החברות יחול עד 2015, הוראת שעה.
שגית אפיק: העלאת מס החברות תהיה רק לגבי חברה עם הכנסה מעל ארבעה מיליון שקלים בשנה.
ניסן סלומינסקי: ה צ ב ע ה בעד – 6 נגד - 9 הרביזיה לא התקבלה.
שגית אפיק: לגבי חברה עד הכנסה חייבת של מיליון ומאתיים – 25 אחוזים מס חברות, מעל הסכום הזה, שלושים אחוזים מס חברות.
ניסן סלומינסקי: עליזה, את יכולה עכשיו להצביע כי עפר יצא.
שגית אפיק: רביזיה על הסתייגות של בל"ד, מעל 20 – 31 אחוזים.
שגית אפיק: קבוצת חד"ש מציעה להעלות את מס החברות ל-29 אחוזים.
שגית אפיק: לגבי חברות שהכנסתן שלושה מיליארד בשנה וההכנסה היא ממשאבי טבע, מס החברות יהיה 35 אחוזים.
שגית אפיק: העלאת מס החברות תתחיל מ-1 בינואר 2016, במקום 2014.
שגית אפיק: ביצוע ההטבה רק מ-2015.
שגית אפיק: אתה יכול להצביע על סעיפים 40(2), (18), (38), (46), בסעיף 24(ב) פסקאות (7), (10) ופסקה (11) לגבי סעיף 126, העלאת שיעור מס החברות כהצעת הוועדה.
ניסן סלומינסקי: ה צ ב ע ה בעד – 9 נגד - 6 הסעיפים התקבלו כהצעת הוועדה.
יעקב ליצמן: אפשר לעשות רביזיה על זה?
שגית אפיק: יש לכם רביזיה על החלטת הפיצול לכרוך הטבות במס באישור תשלום ארנונה.
שגית אפיק: מסירים אותה?
יצחק כהן: נסיר אותה.
שגית אפיק: הם הסירו את הרביזיה בנושא הפיצול.
שגית אפיק: זה יעלה למליאה ויפוצל.
ניסן סלומינסקי: נחזור לכחול.
יעקב ליצמן: בכחול לא דנו.
ניסן סלומינסקי: דנו על זה.
יצחק כהן: לא, לא דנו.
ניסן סלומינסקי: דנו על זה וגיבשנו עמדה אחרת.
ניסן סלומינסקי: אם אנחנו רוצים לחזור לכחול, נחזור לכחול.
משה גפני: ניסן, על כל דבר אנחנו נטען נושא חדש.
משה גפני: אתה עושה עלינו סנקציות?
ניסן סלומינסקי: אתה נגדי?
ניסן סלומינסקי: אתה לא עוזר לי בשום דבר.
ניסן סלומינסקי: זה לא מעניין אף אחד חוץ מאשר אותנו מי שלמעלה שם, הנושא הזה לא מעניין אותו.
יצחק כהן: זה נושא חדש פר אקסלנס.
ניסן סלומינסקי: זה מעניין אותנו, את הוועדה.
משה גפני: בסדר, זה לא מעניין אותו.
משה גפני: מה מעניין אותו?
ניסן סלומינסקי: מה שאנחנו מנסים לעשות.
משה גפני: אז תנסה.
משה גפני: אז מה עכשיו אתה דן על זה?
משה גפני: אנחנו אוויר?
משה גפני: אנחנו יושבים כאן סתם כדי להגיש רביזיות?
ניסן סלומינסקי: אני לא מבין מה אתה רוצה.
יעקב ליצמן: אתם רוצים שאנחנו נצביע סתם.
ניסן סלומינסקי: אנחנו עוברים לכחול.
ניסן סלומינסקי: אתה רוצה שנגיע לערב שבת ולא נדון?
ניסן סלומינסקי: זה לא יהיה.
ניסן סלומינסקי: אז נדון על הכחול.
יצחק כהן: אני רוצה שב-1 באוגוסט לא יהיה תקציב.
יצחק כהן: יהיו בחירות.
יצחק כהן: את הממשלה צריך לשלוח הביתה.
ניסן סלומינסקי: אבל אני כן רוצה שהתקציב יהיה, לכן נחזור לכחול.
יעקב ליצמן: תעביר את זה לוועדת הכנסת.
יעקב ליצמן: בזמנו כל מי שפתח את הפה ואמר נושא חדש, עבר לוועדת הכנסת.
יעקב ליצמן: אתם שברתם את הכלים.
ניסן סלומינסקי: על מה שברתי את הכלים?
משה גפני: זאת שבירת כלים.
ניסן סלומינסקי: לא אכפת לך מה הוועדה החליטה.
משה גפני: בטח שאכפת אבל זאת שבירת כלים.
יעקב ליצמן: אותך לא מעניין מה אנחנו אומרים.
יעקב ליצמן: לא מעניין אותך.
יעקב ליצמן: רק לדרוס כל הלילה, כל הלילה.
ניסן סלומינסקי: אני אגיד לך את האמת.
יעקב ליצמן: אני לא רוצה לשמוע כלום עכשיו.
יעקב ליצמן: יש גבול לכל תעלול.
ניסן סלומינסקי: אני משקיע תשעים אחוזים מהזמן.
יצחק כהן: על מה אתה משקיע?
יצחק כהן: מה תוצאות ההשקעה שלך?
יעקב ליצמן: מרגע זה, כל נושא ונושא הוא נושא חדש.
עיסאווי פריג': מה אומר התקנון?
עיסאווי פריג': אם זה נושא חדש, זה נושא חדש.
יצחק כהן: במקרה כזה מכנסים את ועדת הכנסת ודנים.
עיסאווי פריג': נלך לפי התקנון.
ניסן סלומינסקי: אני רוצה להגיד משהו בשקט.
ניסן סלומינסקי: תשעים אחוזים מהזמן שאני עובד, אלה נושאים שחשובים לכם.
יצחק כהן: תוצאות.
ניסן סלומינסקי: צוחקים ממני.
ניסן סלומינסקי: אומר לי גם השר שאקרא את התקשורת ואת העיתונות החרדית ותראה איך קוראים לכם – עמלק וכל השמות שרק אפשר – ואתה ממשיך לעבוד בשבילם, איזה טיפש אתה.
יצחק כהן: אל תעבוד בשבילנו.
יצחק כהן: תעשה טובה.
יצחק כהן: אל תעבוד.
ניסן סלומינסקי: תיזהר.
יצחק כהן: מה אתה מאיים?
יצחק כהן: מה זה תיזהר?
ניסן סלומינסקי: אני רק אומר.
משה גפני: לא היה בתקשורת החרדית עמלק.
ניסן סלומינסקי: יצחק כהן זה לא עמלק?
יצחק כהן: אני אמרתי שאתה עמלק?
יצחק כהן: אז מי אמר?
יצחק כהן: מי שאמר, לך אליו ודבר אתו.
יצחק כהן: מה אתה רוצה ממני?
ניסן סלומינסקי: אני לא רוצה ממך כלום.
יצחק כהן: אתה מאיים עלי ואומר לי תיזהר.
יעקב ליצמן: אתה תראה לי אם אמרנו על מאן דהוא עמלק או כל גינוי גנאי.
יעקב ליצמן: מי שעשה את זה בינתיים, זה רק עלינו.
יעקב ליצמן: לא אנחנו על אף אחד.
ניסן סלומינסקי: אני לא עשיתי את זה.
יעקב ליצמן: מרגע זה, כל נושא הוא נושא חדש.
יעקב ליצמן: אתם תכנסו מחר את ועדת הכנסת.
יעקב ליצמן: אתם לא יודעים להתנהל כמו בני אדם.
אחמד טיבי: אדוני היושב ראש, עמלק הוא נושא חדש.
אחמד טיבי: ניסן, יכול להיות שתוך כדי הדברים שלך נשמע יותר מאשר צליל של איום על חבר הכנסת ליצמן.
ניסן סלומינסקי: לא צליל של איום.
יצחק כהן: אני לא אמרתי שאתה עמלק.
יצחק כהן: אני אוהב אותך, אתה יהודי יקר.
ניסן סלומינסקי: אתה אמרת לי אל תעבוד בשבילנו, אל תעשה כלום.
ניסן סלומינסקי: אז אמרתי, בבקשה.
ניסן סלומינסקי: אם זה מה שאתה רוצה שאני אעשה, בסדר.
יצחק כהן: אתה לא עושה כלום.
יצחק כהן: אתה לא מבין שום תוצאה.
ניסן סלומינסקי: מי שלא מביא תוצאה, זה נקרא שהוא לא עושה כלום?
אחמד טיבי: אתה יושב ראש ועדת כספים, אתה יודע מה הסמכות שיש לך?
אחמד טיבי: אתה לא יודע איזה כוח יש בידיך?
ניסן סלומינסקי: שלושה וחצי מיליארד שקלים זה כלום?
ניסן סלומינסקי: אי פעם היה בוועדה הזאת מישהו שהביא שלושה וחצי מיליארד שקלים?
אחמד טיבי: מה עשית לישובים שלי ושל עיסאווי פריג'?
אחמד טיבי: אנחנו הכי נפגענו מהתקציב הזה.
אחמד טיבי: כל תקציב היינו משיגים משהו חוץ מאשר בתקציב הזה בתקופה של יאיר לפיד.
ניסן סלומינסקי: לפני חצי דקה אמרו לך משהו.
אחמד טיבי: לא אמרו כלום.
יצחק כהן: ניסן, אל תנסו לפרק את הקבוצה.
יצחק כהן: הקבוצה לא תתפרק.
ניסן סלומינסקי: אני ביקשתי שתתפרקו?
ניסן סלומינסקי: כל אחד רוצה להביא עוד ועוד.
אחמד טיבי: מה זה עוד?
אחמד טיבי: עוד לא קיבלנו כלום.
ניסן סלומינסקי: אמרו לך משהו.
ניסן סלומינסקי: טיבי, אמרו לך משהו.
עיסאווי פריג': ליצמן ישב כאן שלוש קדנציות.
עיסאווי פריג': עכשיו הוא מוציא את כל מה שהוא ידע ואנחנו לא ידענו.
יעקב ליצמן: בנושא של הכנסה חייבת דיווח, אני לא אומר נושא חדש.
יעקב ליצמן: משם והלאה, נושא חדש.
שגית אפיק: אנחנו בפעולה חייבת בדיווח, סעיף 40(47).
עיסאווי פריג': אני אנמק את ההסתייגות.
שגית אפיק: זאת הסתייגות של חבר הכנסת ליצמן.
שגית אפיק: אתה ביקשת להחליף את המלים "פעולה חייבת בדיווח" במלים "מלשינון מס".
יעקב ליצמן: זה לא נכון?
יעקב ליצמן: יוצא שאנחנו מחייבים כל אחד לדווח על עצמו אבל שלפחות ייתנו לו 25 אחוזים.
עיסאווי פריג': אני רוצה לנמק את זה.
ניסן סלומינסקי: יש מספיק הסתייגויות.
עיסאווי פריג': אני לא רוצה להכעיס את יושב ראש הוועדה כי אני עדיין מקווה ומאמין שיגיד לנו שמגיע לכם, תפאדלו.
עיסאווי פריג': אני תולה תקווה בזה.
ניסן סלומינסקי: אבל אמרו לך.
ניסן סלומינסקי: יש לכם.
ניסן סלומינסקי: אנחנו מצביעים על ההסתייגות.
שגית אפיק: הסתייגות של שקבוצת בל"ד שיש כאן
שגית אפיק: בקשה ששיעור הקנס יעמוד על ארבעים אחוזים במקום שלושים אחוזים והגירעון יעלה על 65 אחוזים מהמס במקום חמישים אחוזים.
שגית אפיק: אני לא רואה שיש לקבוצה הסתייגות.
עיסאווי פריג': הגשנו הסתייגות.
ראובן ריבלין: אתה יכול להגיש עכשיו את ההסתייגות.
עיסאווי פריג': ההסתייגות של הקבוצה לגבי קנס הגירעון.
עיסאווי פריג': חברים, מי שלא מבין מה זה קנס גירעון, אני אגיד לו.
עיסאווי פריג': אני כרואה חשבון שנמצא מול רשות המס, אני אגיד לכם מה קורה כשאתה בא לדיון מול רשות המס ואין להם מס לקחת ממך, מוצאים כל מיני דרכים להטיל עליך קנסות.
עיסאווי פריג': מוציאים לך שומה לפי מיטב שפיטה ומטילים עליך קנס גירעון.
עיסאווי פריג': קנס הגירעון מהווה את השוט אצל הפקיד כדי לסחוט ממך שומה.
עיסאווי פריג': עכשיו מס הכנסה מבקש להעלות את קנס הגירעון.
עיסאווי פריג': בכמה, משה, אתם מבקשים להעלות את זה?
עיסאווי פריג': אתה משנה את המודל של קנס הגירעון.
עיסאווי פריג': היום 15 ושלושים אחוזים, אבל יש את הקנס המיוחד.
עיסאווי פריג': הם מבקשים קנס מיוחד, מבקשים עוד כלי כדי שתהיה להם את האפשרות שאם אתה לא רוצה לשלם מס, ניקח ממך קנס גירעון ונקרא לו בשם אחר.
עיסאווי פריג': זה מה שהם רוצים וזה רוצים שיעבור בחקיקה.
עיסאווי פריג': קנס גירעון, 15 אחוזים כפול שלושים אחוזים, זה המצב הקיים.
עיסאווי פריג': מס הכנסה עכשיו מבקש מס גירעון מיוחד ומבקשים מוועדת הכספים לאשר את זה.
עיסאווי פריג': מה המטרה?
עיסאווי פריג': כדי שהנישום שעומד מולם, תהיה להם את האפשרות שאם הוא לא שילם מס, ישלם גירעון.
עיסאווי פריג': על זה אתם מצביעים.
עיסאווי פריג': חבריי חברי האופוזיציה, על זה אתם מצביעים.
ניסן סלומינסקי: אני רוצה להזכיר לחבריי שאנחנו כאן ניתחנו את זה ועשינו את הדבר שכולנו רצינו.
ניסן סלומינסקי: אמרנו שאנחנו לא רוצים שהם ייטפלו לציבור הרחב ולכן כלפי הציבור הרחב נשאר אותו הדבר.
ניסן סלומינסקי: אמרנו שההעלאה הנדרשת תהיה החל מסכום מסוים, מחצי מיליון, כאשר הכוונה היא לגדולים, שם כולנו רוצים שאכן מי שמדווח בהפרשים כאלה גדולים, יהיו עליו קנסות גדולים.
ניסן סלומינסקי: להפך, זה היה רצון של כולנו במגמה שלציבור הרחב יישאר אותו הדבר ולא ייטפלו אליו אלא יעברו רק לגדולים ושם ינסו לחסום.
ניסן סלומינסקי: זה היה רצון של כולנו.
עיסאווי פריג': תיזהרו, חלקכם ישלם את זה.
ניסן סלומינסקי: זאת הייתה דעתנו כולנו ולכן פיצלנו את זה.
משה גפני: ניסן, הוועדה עשתה עבודה טובה ויש מי שמעכיר את האווירה והוא לא כאן.
מיכל בירן: בעניין הזה הוועדה עשתה עבודה – ואני כאן משבחת את היועצת המשפטית – ממש מצוינת.
מיכל בירן: הסעיפים המקוריים היו כל כך דרקוניים והתוצאה היא כל כך טובה.
עיסאווי פריג': אני מודה, אבל אנחנו ויתרנו בתקווה שהם יוותרו על דברים אחרים אבל עכשיו מתברר שנתנו ולא מקבלים כלום.
עיסאווי פריג': יוצא שאנחנו אוכלים אותה מכל הכיוונים.
ניסן סלומינסקי: לא ויתרנו.
ניסן סלומינסקי: זה מה שאנחנו רוצים.
ניסן סלומינסקי: אנחנו רוצים מצד אחד לשמור על הציבור הרחב ומצד שני לנסות להקפיד יותר על העשירים.
ניסן סלומינסקי: זה מה שעשינו וזאת המגמה של כולנו.
ניסן סלומינסקי: לא ויתרנו כאן על שום דבר.
ניסן סלומינסקי: הנה, יש כאן עוגיות.
אחמד טיבי: ההישג היחידי שלך כלפינו הן העוגיות.
עיסאווי פריג': אבל בוועדת הכלכלה היו בורקס עם גבינה וכאן תפוחי אדמה.
שגית אפיק: יש הסתייגות שרשומה לי על שם חבר הכנסת גפני.
שגית אפיק: הקבוצה.
שגית אפיק: קנס הגירעון במיסוי מקרקעין לא יחול לעניין דירת מגורים.
שגית אפיק: כשמטילים קנס גירעון, לא ניתן יהיה להטיל אותו בשל גירעון שנוצר מתשלום מס שקשור בדירת מגורים.
משה גפני: צריך להצביע.